243. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Οικ. 13870/1160 της 5-9 Απρ. 1993 (ΦΕΚ Β΄ 248) Ταξινόμηση μεταχειρισμένων πετρελαιοκίνητων λεωφορείων προέλευσης εξωτερικού στις περιοχές Αθηνών, Πειραιώς και περιχώρων και Θεσσαλονίκης. Έχοντας υπόψη τις διατάξεις: 1.Των παρ. 5, 6 και 7 του άρθρ. 1 του Νόμ. 2052/92 (Α΄ 94) «Μέτρα για την αντιμετώπιση του νέφους και πολεοδομικές ρυθμίσεις». 2.Της ΚΥΑ 28432/2447/92 (Β΄ 536) «Μέτρα για τον περιορισμό της εκπομπής αερίων και σωματιδιακών ρύπων από κινητήρες ντήζελ, προοριζόμενους να τοποθετηθούν σε οχήματα, σε συμμόρφωση προς τις διατάξεις των οδηγιών 88/77/ΕΟΚ και 91/542/ΕΟΚ». 3.Της αρ. Υ. 1958/22-12-92 (Β΄ 744) απόφασης του Πρωθυπουργού και του Υπουργού Περιβάλλοντος Χωροταξίας και Δημοσίων Έργων «Ανάθεση αρμοδιοτήτων στους Υφυπουργούς Περιβάλλοντος Χωροταξίας και Δημοσίων Έργων Χρήστο Κατσιγιάννη και Γεώργιο Βουλγαράκη». 4.Του άρθρ. 29 του Νόμ. 1558/85 «Κυβέρνηση και Κυβερνητικά όργανα», όπως προστέθηκε τούτο με το άρθρ. 27 του Νόμ. 2081/1992 (Α΄ 154). 5.Το γεγονός ότι λεωφορεία, ορισμένων κατηγοριών, με έδρα την περιοχή Αθηνών, Πειραιώς και περιχώρων και Θεσσαλονίκης, ασκούν το κύριο μεταφορικό τους έργο εκτός των παραπάνω περιοχών και ελάχιστα κινούνται εντός των περιοχών αυτών. 6.Το γεγονός ότι έχουν εισαχθεί ή παραγγελθεί μεταχειρισμένα πετρελαιοκίνητα λεωφορεία, τα οποία δεν έχουν λάβει έγκριση τύπου σύμφωνα με την οδηγία 91/542/ΕΟΚ και δεν έχουν ταξινομηθεί μέχρι σήμερα, αποφασίζουμε: Άρθρ.μόνο.-Για τα μεταχειρισμένα πετρελαιοκίνητα λεωφορεία προέλευσης εξωτερικού, πλην των αστικών και σχολικών λεωφορείων, καθορίζεται η 1 Οκτωβρίου 1993, ως ημερομηνία εφαρμογής των οριακών τιμών των ρύπων της οδηγίας 91/542/ΕΟΚ, αντί της προβλεπόμενης με την παρ. 6 του άρθρ. 1 του Νόμ. 2052/92 ημερομηνίας (1 Ιανουαρίου 1993). Από τις διατάξεις της απόφασης αυτής δεν προκαλείται δαπάνη σε βάρος του Κρατικού προϋπολογισμού. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Αντί για τη σελ. 208,947) Σελ. 208,947(α) Τεύχος -Σελ.  Γενικά περί κυκλοφορίας αυτοκινήτων 21.Ε.α.240-243 